Ritalin en die ander handelsname (Ritalin LA en Concerta) wat vir dié toestande voorgeskryf word, se aktiewe bestanddeel is metielfenidaat,wat medies beskryf word as ’n stimulant. En dit is onder meer dié beskrywing wat tot ’n veldtog teen die middel gelei het, veral onder sogenaamde alternatiewes wat dié mediese term dikwels verkeerd verstaan.
As dit vinnig verhoog of baie hoë vlakke word bereik, kan ’n mens ’n sogenaamde high hê, soos met dwelmmiddels. Ritalin verhoog ook dopamien, maar werk heeltemal te stadig as dit per mond ingeneem word om werklik as ’n dwelmmiddel te dien,veral nie in die doserings wat vir AGHS gebruik word nie.
Die onderliggende probleem in sowat 70%vandie gevalle is ’n oorregulering van die opruiming van dopamien in die brein. Dit is dus ’n baie spesifieke patofisiologie en het niks met dieet te make nie.
Navorsing oor omega 3 en 6 toon dat dit ’n persentasieverskil kan maak, maar dit is aanvullings en moet in die regte verhoudings geneem word. Dit is nie ’n gelyke met medisyne nie. Hoekom ‘n kind laat swaarkry? Want die kinders word ook sosiaal verstoot.
Daar is nie ’n toets vir AGS/AGHS nie. Wat nodig is, is ’n deeglike geskiedenis oor ’n lang periode van die kind se gedrag, veral in samewerking met die klasonderwyser.
Met Ritalin verbeter ’n mens die kind se geheue, deur die uitskakeling van onnodige stimuli. Jy gee aan hom die vermoë om te fokus. Daardeur kan jy die kind help om baat te vind by die ander terapie wat jy aan hom bied, soos remediëring en sielkundige behandeling.
Talle ander faktore moet eers uitgeskakel word voordat só ’n diagnose gemaak kan word, omdat ander toestande simptome kan veroorsaak wat soos AGS/AGHS kan lyk weens die invloed wat dit op die kind se aktiwiteitsvlakke het:
Hierdie sindroom is ook nie nuut die. die probleem is behandel jy dit nie strem dit die kind se ontwikkeling so, hy kry nie gelees, geskryf en gesosialiseer nie, later in die lewe sit jy dalk met middel-afhanklikheid, ongeletterdheid – ‘n legio van dinge
Carina: Die middel is definitief nie daar om ouers en/of onnies se lewe makliker te maak nie. Dit moet ook nie vir die kind gegee word oor naweke of in skoolvakansies nie. Dit is net vir skoolure sodat die kind kan konsentreer.
Moet sê het slegte ondervinding. My een dogtertjie was in gr 1 en lees al van sy 4 is. So obviously was die kind verveeld. Toe sal die juffrou die cheek hê om vir my te vra of ek haar nie op Retalin wil sit nie, want sy gee nie aandag in die klas nie! So ek dink SOMMIGE onderwysers gryp na dit vir enige rede.
Ek het ook my ore uitgeleen vir die anti-ritalin brigade. Ek sien nou dat dit sy plek het. Is die gevaar nie eerder die voor skryf sonder ‘n behoorlike diagnose nie. Dink jy dat dit dalk in baie gevalle gebeur en te vinnig na ritalin gegryp word?
Ek hoor wat jy hierso skryf maar ek het ‘n slegte stelletjie met die medikasie afgetrap met my seun. Dalk was hy TE veel gegee om te drink maar dit het hom ook soos ‘n Zombie soos Wip hierbo noem gemaak. Hy was by ‘n neuroloog gewees wat epilepsie en AGHS by hom gediagnoseer het. So hy sowat 300mlgram Eplim 3 keer n dag gedrink en was ook op Ritalin. Dalk was die nie so goeie kombinasie nie.
Jis, vandag laat jy weer baie dink, wat is die beste vir ‘n kind, jou slegte ervaring met hierdie tipe medikasie, of trust jou neuroloog en pediater dat hulle nou, 15jaar later, tog meer weet oor hierdie siekte toestand.
Boervrou: wel dit is nie vir die onderwyser om te se nie, dit is soos ke hierbo gese het, regtig iets vir ‘n pediater saam met ‘n remedierende assesering deur ‘n kenner.
Wippie: ek hoor wat jy se, alle medikasie is nie vir almal nie. Die pil moet die kind kry so 15 minute voor skool en dit behoort “uitgewerk” te wees teen die tyd dat die skooldag om is. Indien hy ‘n zombie was, was die dosis te hoog.
Ogies: Jy is 100% reg in ALLES wat jy hier se, dankie vir jou inloer en insette. dit is ongelooflik waardevol. Net omdat iets geneties is, beteken dit nie die nasate gaan dit kry nie. Dit is ‘n mediese term om te verduidelik dat dit bv nie ‘n virus/bakterie/vector is nie.
My dogter het my gister uit die bloute gevra om Ritalin te kry, want sy sukkel om te leer (matriek), sy sê sy kan nie konsentreer nie, wat moet ek nou doen 😦
Ek dink kinders word dalk te maklik op R geplaas maar ek het die groot verskil gesien in meneer H se seun se gedrag met en sonder die medikasie. Dit werk regtig in party gevalle.
Koeksister: as jy kind nog onder 18 jaar is, neem haar na ‘n pediater, andersins na ‘n psigiater, dit is nie sommer net vir voorskryf nie. daar kan ander oorsake wees.
My seun is nou 17, en is 11 jaar gelede gediagnoneer met ADD, ons het begin met Ritalin, La en is nou op Concerta 54mg. Ek kan boeke skryf oor hierdie geval,en dit is ‘n pas wat jy as ouer stap met ADD,dit verg baie geduld, en jy moet op hoogte wees van die toestand,sodat jy jou kind kan verstaan en bystaan. Ek slup alle artiekels en boeke op,net om vir my kind ‘n ma te wees wat verstaan,want in die skool word hulle gebrandmerk as stout en ongehoorsaam,maar niemand weet hoe hierdie kinders “operate” nie. Die gevolg was,dat ek my seun uit die skool moes haal vir tuisondderrig, ons het vir hom sy eie tutor aangestel,en hy het begin leef,hy is raakgesien en het persoonlike aandag gekry,sy skoolwerk het baie verbeter. Wat ek hiermee wil sê,is dat ADD kinders NIE oorleef in groot klasse nie,hulle raak weg,kleiner klasse waar die kind personlike aandag kry, is die antwoord,en dan ook verkieslik onderwyssers wat weet hoe hierdie kinders,dink en doen. En mediekasie is UITERS belangrik,jy as ouer het ‘n verantwoordlikheid teenoor jou kind. Laat die regte toetse by die regte mese doen. As jou kind ‘n hartdefek gehad het,sal jy verseker toesien dat hy die regte behandelik kry,ten einde te sorg dat hy ‘n kwaliteit lewe ly,dieselfde met ADD.
My kind is deur ‘n spesialis gediagnoseer met ADHD (hy was vier op die stadium en is tans sewe) en val ook in die Asperger groep (baie ligte mate daarvan) My huisdokter skryf glad nie my Ritalin voor nie. My kind gebruik tans Risperdal en Ritalin tesame, en ek sien elke ses maande my spesialis vir ‘n aanpassing / opvolg op die medikasie. Tesame met ‘n wonderlike Graad R juffrou hou ons die situasie dop. Ek was baie anti-Ritalin, maar vir my kind werk dit! Hy let op in die klas, en vanmiddag kan hy vir my vertel wat hy in die klas geleer het. Soveel nog, dat sy juffou vir hom ‘n mondelingse opdrag kan gee en vanaand kan hy vir my se dat hy bv. ‘n prent of aktiwiteit vir die volgende dag moet saamvat. Ek het ook ‘n wonderlike spraakterapeut en arbeidsterapeut wat met hom werk – As jy die regte span professionele mense het – is jou kop deur! .